1984L0500 — DA — 20.05.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS DIREKTIV af 15. oktober 1984 om indbyrdes tilnærmelse af medlemsstaternes lovgivning om keramiske genstande, bestemt til at komme i berøring med levnedsmidler (84/500/EØF) (EFT L 277, 20.10.1984, p.12)

Ændret ved:









▼B

RÅDETS DIREKTIV

af 15. oktober 1984

om indbyrdes tilnærmelse af medlemsstaternes lovgivning om keramiske genstande, bestemt til at komme i berøring med levnedsmidler

(84/500/EØF)







RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 76/893/EØF af 23. november 1976 om tilnærmelse af medlemsstaternes lovgivning om materialer og genstande, bestemt til at komme i berøring med levnedsmidler ( 1 ), særlig artikel 3, under henvisning til forslag fra Kommissionen, under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger : ud fra følgende betragtninger : I artikel 2 i direktiv 76/893/EØF fastsættes, at materialer og genstande ikke må kunne afgive bestanddele til levnedsmidler i et omfang, der kan frembyde en fare for menneskets sundhed ; i artikel 3 i samme direktiv fastsættes, at Rådet, i overensstemmelse med den i traktatens artikel 100 fastsatte fremgangsmåde, ved direktiv vedtager, hvilke særlige bestemmelser der skal gælde for en række grupper af materialer og genstande (særdirektiver) ; i de fleste medlemsstater er keramiske genstande, der er bestemt til at komme i berøring med levnedsmidler, omfattet af præceptive bestemmelser, der sigter mod at beskytte menneskets sundhed ved begrænsning af de mængder bly og cadmium, der kan frigøres ; disse bestemmelser er forskellige fra medlemsstat til medlemsstat, hvilket medfører hindringer for fællesmarkedets oprettelse og funktion ; disse hindringer kan fjernes, hvis markedsføringen på fællesskabsplan af keramiske genstande undergives ensartede regler ; det er derfor nødvendigt at harmonisere grænseværdierne samt prøve- og analysemetoderne for nævnte genstande ; det egnede middel til at nå dette mål er et særdirektiv i henhold til artikel 3 i direktiv '76/893/EØF, hvis generelle regler også finder anvendelse i det foreliggende tilfælde ; tilpasningen til den tekniske udvikling af visse i direktivet foreskrevne kontrol- og analyseforanstaltninger er en gennemførelsesforanstaltning, og med henblik på at forenkle og fremskynde proceduren bør vedtagelsen heraf overlades til Kommissionen ; i ethvert tilfælde, hvor Rådet overdrager Kommissionen beføjelser med henblik på gennemførelse af bestemmelserne vedrørende materialer og genstande, som er bestemt til at komme i berøring med levnedsmidler, bør der fastsættes en fremgangsmåde, som indebærer et snævert samarbejde mellem medlemsstaterne og Kommissionen i Den stående Levnedsmiddelkomité, nedsat ved Rådets afgørelse af 13. november 1969 — UDSTEDT FØLGENDE DIREKTIV :







Artikel 1

1. Dette direktiv er et særdirektiv i henhold til artikel 3 i direktiv 76/893/EØF.

2. Dette direktiv vedrører eventuel afgivelse af bly og cadmium fra keramiske genstande, der som færdigvarer er bestemt til at bringes i berøring med levnedsmidler, eller som kommer i berøring med levnedsmidler, når de anvendes i henhold til deres bestemmelse.

3. Ved »keramiske genstande« forstås genstande fremstillet af en blanding of uorganiske stoffer, i almindelighed med et stort indhold af ler- eller kiselholdige mineraler, der eventuelt kan være tilsat små mængder organiske stoffer. Disse genstande er først formet, og den således opnåede form er varigt fastholdt ved brænding. De kan være glaserede, emaljerede og/eller dekorerede.

Artikel 2

1. De mængder bly og cadmium, der afgives af keramiske genstande, må ikke overskride de i det følgende fastsatte grænser.

2. De mængder bly og cadmium, der afgives af keramiske genstande, bestemmes ved hjælp af en prøvning, for hvilken de nærmere betingelser er fastsat i bilag I, og ved hjælp af den analysemetode, der er anført i bilag II.

3. Når en keramisk genstand består af en beholder, der er forsynet med et låg af keramik, er den grænse for bly og cadmium, som ikke må overskrides (mg/dm2 eller mg/l), den samme som den, der gælder for beholderen alene.

Beholderen alene og lågets indre overflade prøves hver for sig og på samme betingelser.

Summen af de to størrelser for frigjort bly og/eller cadmium henføres efter omstændighederne til overflade eller volumen for beholderen alene.

4. En keramisk genstand anses for at være i overensstemmelse med forskrifterne i dette direktiv, såfremt mængderne af frigjort bly og/eller cadmium ved en prøve udført på de i bilag I og II anførte betingelser ikke overskrider følgende grænser :







Pb Cd Kategori 1: Genstande, som ikke kan fyldes, og genstande til påfyldning, hvis indre dybde målt mellem det laveste punkt og den øverste kants vandrette plan, er højst 25 mm 0,8 mg/dm2 0,07 mg/dm2 Kategori 2: Alle andre genstande til påfyldning 4,0 mg/l 0,3 mg/l Kategori 3: Koge- og stegeredskaber ; emballage og opbevaringsbeholdere med et indhold på over tre liter 1,5 mg/l 0,1 mg/l

5. Overskrides ovennævnte mængder for en keramisk genstands vedkommende ikke med mere end 50 %, anses denne genstand dog for at være i overensstemmelse med forskrifterne i dette direktiv, såfremt mindst tre andre genstande af samme form og dimensioner og med samme dekorationer og glasur prøves på de i bilag I og II anførte betingelser, og mængderne af frigjort bly og/eller cadmium i disse genstande ikke i gennemsnit overskrider de fastsatte grænser, og ingen af disse genstande overskrider disse grænser med mere end 50 %.

▼M1

Artikel 2a

1. I markedsføringsled til og med detailleddet skal keramiske genstande, der endnu ikke er bragt i berøring med fødevarer, ledsages af en skriftlig erklæring i overensstemmelse med artikel 16 i Europa-Parlamentets og Rådets forordning (EF) nr. 1935/2004 ( 4 ).

Denne erklæring skal udstedes af fabrikanten eller af en forhandler, der er etableret inden for Fællesskabet, og indeholde oplysningerne, der er fastlagt i bilag III til nærværende direktiv.

2. Fabrikanten eller importøren til Fællesskabet skal på forlangende udlevere relevant dokumentation for, at de keramiske genstande overholder grænserne for afgivelse af bly og cadmium, som fastsat i artikel 2, til de nationale kompetente myndigheder. Denne dokumentation skal indeholde resultaterne af de analyser, der er foretaget, prøvebetingelserne og navn og adresse på det laboratorium, der har foretaget prøvningen.

▼B

Artikel 3

Ændringer i bilagene som følge af den videnskabelige og tekniske udvikling vedtages efter fremgangsmåden i artikel 10 i direktiv 76/893/EØF, bortset fra ændringer i punkt 1 og 2 i bilag I.

Artikel 4

1. Inden udløbet af en frist på tre år fra meddelelsen ( 5 ) af dette direktiv fastsætter Rådet efter fremgangsmåden i traktatens artikel 100 følgende :

a) de grænseværdier, der skal gælde for de dele af de keramiske genstande, som er bestemt til at komme i berøring med munden,

b) metoder til kontrol med overholdelsen af de i litra a) foreskrevne grænseværdier.

2. I løbet af samme periode undersøger Kommissionen på grundlag af toksikologiske og teknologiske data igen de grænser, der er fastsat i artikel 2, med henblik på at nedsætte disse, samt belysningsforholdene under den prøvning, der er fastlagt i bilag I, og forelægger om fornødent Rådet forslag til ændring af direktivet.

Artikel 5

1. Medlemsstaterne ændrer om fornødent deres lovgivning for at efterkomme dette direktiv på en sådan måde, at der :

— tre år efter meddelelsen af dette direktiv gives tilladelse til handel med keramiske genstande, som er i overensstemmelse med dette direktiv ;

— fem år efter meddelelsen af dette direktiv udstedes forbud mod markedsføring af keramiske genstande, som ikke er i overensstemmelse med dette direktiv.

De underretter straks Kommissionen herom.

2. Med forbehold af stk. 1 kan medlemsstaterne forbyde eller opretholde forbudet mod fremstilling af keramiske genstande, der ikke er i overensstemmelse med dette direktiv.

Artikel 6

Dette direktiv er rettet til medlemsstaterne.









BILAG I

GRUNDREGLER FOR BESTEMMELSE AF BLY- OG CADMIUMAFGIVELSE

1. Prøvevæske

4 % (v/v) eddikesyre i frisklavet vandig opløsning.

2. Prøvebetingelser

2.1. Prøven foretages ved en temperatur på 22 ± 2 °C og strækker sig over 24 ± 0,5 timer.

2.2. Når kun afgivelsen af bly skal bestemmes, tildækkes prøveemnet med et passende beskyttelsesmiddel og udsættes for de normale lysforhold i et laboratorium. Når afgivelsen af cadmium eller af bly og cadmium skal bestemmes, tildækkes prøveemnet, således at det sikres, at prøveemnets overflade er i total mørke.

3. Fyldning

3.1. Prøveemne, som kan fyldes

Genstanden fyldes med 4 % (v/v) eddikesyreopløsning indtil maksimalt 1 mm fra overløbspunktet, idet denne afstand måles fra prøveemnets øverste kant.

Såfremt der er tale om prøveemner med flad eller svagt skrånende rand, fyldes prøveemnet dog således, at afstanden mellem væskens overfladel og overløbspunktet maksimalt er 6 mm, målt langs den skrånende rand.

3.2. Prøveemne, som ikke kan fyldes

Først dækkes den overflade af prøveemnet, der ikke er bestemt til at komme i berøring med levnedsmidler, med et egnet beskyttende lag, der er modstandsdygtigt over for 4 % (v/v) eddikesyreopløsningen. Derefter nedsænkes prøveemnet i en beholder med en kendt mængde eddikesyreopløsning, således at den overflade, der er bestemt til at komme i berøring med levnedsmidler, helt er dækket af prøvevæsken.

4. Bestemmelse af overfladen

Overfladen af genstande i kategori 1 svarer til overfladen af den buede flade, som væskens fri overflade udgør under overholdelse af fyldningsbetingelserne under punkt 3.

▼M1









BILAG II

ANALYSEMETODER TIL BESTEMMELSE AF BLY- OG CADMIUMAFGIVELSE

1. Formål og anvendelsesområde

Metoden gør det muligt at bestemme den specifikke afgivelse af bly og/eller cadmium.

2. Princip

Bestemmelsen af den specifikke afgivelse af bly og/eller cadmium sker ved en instrumentel analysemetode, der opfylder kravene i punkt 4.

3. Reagenser

— Alle reagenserne skal være af analytisk kvalitet, medmindre der foreligger andre specifikationer.

— Når der er tale om vand, drejer det sig altid om destilleret vand eller vand af tilsvarende kvalitet.

3.1. 4 % (v/v) eddikesyre i vandig opløsning

Vandet tilsættes 40 ml iseddike, og der fyldes op til 1 000 ml.

3.2. Standardopløsninger

Der tilberedes standardopløsninger med henholdsvis 1 000 mg/l bly og mindst 500 mg/l cadmium i 4 % eddikesyre, jf. punkt 3.1.

4. Krav til den instrumentelle analysemetode

4.1. Grænseværdien for påvisning af bly og cadmium må højst være: — 0,1 mg/l for bly — 0,01 mg/l for cadmium. Grænseværdien for påvisning fastlægges som den koncentration af elementet i 4 % eddikesyre, jf. punkt 3.1, som giver et signal, der er lig med to gange apparatets egenstøj.

4.2. Bestemmelsesgrænsen for bly og cadmium må højst være: — 0,2 mg/l for bly — 0,02 mg/l for cadmium.

4.3. Genfinding. Genfindingen af bly og cadmium, der er tilsat til 4 %-eddikesyren, jf. punkt 3.1, skal ligge inden for 80-120 % af den tilsatte mængde.

4.4. Specificitet. Den anvendte instrumentelle analysemetode skal være fri for matrix eller spektral interferens.

5. Metode

5.1. Klargøring af prøveemnet

Prøveemnet skal være rent og frit for fedt eller andre stoffer, der kan øve indflydelse på prøvningen.

Prøveemnet vaskes med en opløsning indeholdende et flydende rensemiddel til husholdningsbrug ved en temperatur på ca. 40 °C. Det skylles derefter først med almindeligt vand og derefter med destilleret vand eller vand af tilsvarende kvalitet. Prøveemnet drypper herefter af og tørres, således at enhver form for tilsmudsning undgås. Prøveoverfladen må ikke berøres, efter at den er rengjort.

5.2. Bestemmelse af bly og/eller cadmium

— Det således klargjorte prøveemne underkastes prøven på de i bilag I anførte betingelser.

— Før der udtages en prøve fra prøveopløsningen til bestemmelse af bly og/eller cadmium, gøres indholdet af prøveemnet homogent ved hjælp af en passende metode, der sikrer, at intet af opløsningen går tabt, og at der ikke sker nogen afskrabning fra prøveoverfladen.

— Der foretages for hver serie bestemmelser en blindprøve på det anvendte reagens.

— Bly og/eller cadmium bestemmes under passende prøvebetingelser.

▼M1









BILAG III

ERKLÆRING OM OVERENSSTEMMELSE

Den i artikel 2a, stk. 1, omhandlede skriftlige erklæring skal indeholde følgende oplysninger:

1) navn og adresse på virksomheden, som fremstiller den færdige keramiske genstand, og på importøren, der importerer den til Fællesskabet

2) genstandens identitet

3) dato for erklæringen

4) bekræftelse af, at den keramiske genstand opfylder de relevante krav i dette direktiv og i forordning (EF) nr. 1935/2004.

Den skriftlige erklæring skal gøre det lettere at identificere de varer, for hvilke den udstedes, og skal fornys, når væsentlige ændringer i produktionen forårsager forandringer af afgivelsen af bly og cadmium.